Кем иренми, шул “хәләл“дип яза

	Хәләл ризык белән тукланам диючеләргә хәзер бернинди дә каршылык юк. Кибет киштәләрендә ит ризыкларының да төрлесе бар. Мөселманнарга хөрмәт йөзеннән аларны хәрамнан аерым тотарга да, хәләл ит өчен махсус пычак кулланырга да өйрәнделәр. Капкалап алыйм дисәң дә, Казанда да андый кафе-рестораннарга кытлык юк, сәфәрчеләр дә юл буенда хәләл кафеларны очрата ала.  	 Икътисадның, ихтыяҗ тәкъ­дим­не тудыра, дигән гап-гади формуласы бу өлкәгә дә кагыла. Мөселманнар саны арткан саен, ислам дине кушкан ризыклар белән туклану урыннары да барлыкка килми тормый. Алар бар, әмма аларга ышану-ышанмау соравы да бар. Без шушы сорауны ачыклап карарга булдык. Га­дәттә, “хәләл“ дип языла икән, кулланучы аңа ышана. Шикләнә икән, сатучыдан төпченә. Мәсә­лән, хәләллеген раслаган документларны сорый ала. Бу – гап-гади эш, әмма һәрберсенә ышанырга ярамый дип кисәтәләр. 
	Римма БИКМӨХӘММӘТОВА	
Ватаным Татарстан

	№ 144 | 03.10.2014	


